# Guim Costa i Calsamiglia

Guim Costa Calsamiglia (Barcelona, 1968), és arquitecte català, Degà del Col·legi d'Arquitectes de Catalunya des de Juny de 2022, nomenat vicedegà el 2020; és també soci de l'AdiFAd.

## Trajectòria

Va estudiar a l'Escola d'Arquitectura de Barcelona i, l'any 1994, va estar becat a la càtedra de Composició dins un projecte dirigit per Ignasi de Solà-Morales.
Encara cursant la carrera, participa en l'edició de la revista "Quaderns d'Arquitectura i Urbanisme" sota la direcció de Josep Lluís Mateo i Manuel Gausa. Amb aquest darrer publiquen "13 fragments i 3 epílegs", un treball de reflexió sobre les tendències de l'urbanisme de les ciutats en el context d'una nova etapa post-olímpica.
Entre el 1998 i el 2002 va ser Vocal de Difusió Cultural de la Demarcació de Barcelona del Col·legi d'Arquitectes de Catalunya. En aquesta activitat ha participat en l'organització de seminaris, exposicions i publicacions, entre les quals destaquen:
* la coordinació, l'any 1996, del catàleg "Registre d'arquitectura moderna a Catalunya: Docomono 1925-1965", que enllaça amb el projecte internacional DOCOMOMO, acrònim de Documentation and Conservation of the Architecture and Urbanism of the Modern Movement.
* formà part de l'organització del seminari "El patrimoni industrial:Velles estructures, noves actuacions", l'any 1998.
* representant del COAC-Barcelona en la coordinació de l'Exposició "Barcelona 1979-2004" organitzada per l'Ajuntament de Barcelona.
Interessat en la divulgació de l'arquitectura, a més a més de la seva activitat de difusió des del COAC, s'ha d'afegir la seva participació els anys 1998-1999 com co-editor de "2G. Revista Internacional d'Arquitectura", que es va publicar sota la direcció de Mònica Gili Galfetti', entre 1997-2015.
L'any 2022 va ser nomenat vicepresident de la fundació Institut de Tecnologia de la Construcció de Catalunya, dins l'equip del president Xavier Font i Mach. Des d'aquell mateix any és el representant del COAC com a patró institucional de la Fundació Bunka de RCR Arquitectes.

### Activitat com arquitecte

La seva activitat professional com a arquitecte i dissenyador s'inicia a meitat dels anys 1990 col·laborant amb els germans Terradas i amb Josep Llinàs. Posteriorment, va formar part de l'estudi de Ignasi de Solà-Morales, amb qui l'any 1994 s'havia format a la seva càtedra de Composició.
Entre 1998 i 2010 forma societat amb el dissenyador d'interiors Roman Serra sota la denominació "Costaserra arquitectura". La remodelació de la Clínica Olivé-Gumà a Barcelona, finalista de la segona edició del Premi Europeu d'Intervenció en el Patrimoni Arquitectònic; unes cases a Cànoves i Samalús i el conjunt de tres cases al Port de la Selva, una d'elles finalista als "Premis d'Arquitectura de Girona" del 2006, formen part d'aquesta etapa.
El 2010 crea el seu propi estudi, "Costacalsamiglia arquitectura", on, a més del desenvolupament de projectes d'arquitectura prioritzant l'eficiència energètica i la sostenibilitat, incorpora el disseny de mobiliari sota la denominació Gidlööf. El seu mobiliari se centra en el disseny nòrdic dels anys 1960-1980, però de creació pròpia, destacant la butaca Arne, una de les primeres peces de la col·lecció, seleccionada finalista als Premios Delta 2012.

#### Altres obres

* 2012 Casa Oriol-Verónica (Tàrrega)
* 2014 Casa Friedman-Averboukh (L'Escala)
* 2015 Casa Thomsen-Milakova (Sant Martí Empúries)
* 2016 eDreams oficines WTC (Barcelona)
* 2018 EFD Induction headquarters (Bangalore, Índia)

## Publicacions

* Francesc Mitjans: Arquitecte. Col·legi d'Arquitectes de Catalunya, Centre de Documentació, 1996, p. 68.
* Costa, Guim. Barcelona 1992-2004. Gustavo Gili, 2004. ISBN 978-84-252-1884-2.

## Referències

* ↑ «Presa de possessió de la nova Junta de Govern | Col·legi d'Arquitectes de Catalunya». [Consulta: 3 maig 2020].
* ↑ «Guim Costa, nuevo vicedecano del COAC | COL·LEGI D'ARQUITECTES DE CATALUNYA». [Consulta: 15 maig 2020].
* ↑ «FAD - Memoria 2013» (en castellà), 2014. [Consulta: 15 maig 2020].
* ↑ «Una casa mediterránea junto a las ruinas de Empúries, por Guim Costa» (en espanyol europeu), 17-12-2015. [Consulta: 3 maig 2020].
* ↑ «CCUC / All Locations» (en anglès). [Consulta: 3 maig 2020].
* ↑ «Quaderns d'arquitectura i urbanisme. Nº. 198, 1993» (en castellà). [Consulta: 3 maig 2020].
* ↑ Marjanedas, Pareta; Mercè, M. Josep Claret: arquitectura i societat (Tesi: Doctorat). Universitat de Girona, 2010-03-05.
* 1 2 «Reports de la recerca a Catalunya: 1996-2002». Institut d'Estudis Catalans. [Consulta: 3 maig 2020].
* ↑ Registre d'arquitectura moderna a Catalunya, 1925-1965 = Registro de arquitectura moderna de Catalunya = Register of modern architecture in Catalonia. [Barcelona]: Col·legi d'Arquitectes de Catalunya, [1996]. ISBN 84-89698-06-6.
* ↑ «Results for 'Guillem Costa Calsamiglia' [WorldCat.org]» (en anglès). [Consulta: 3 maig 2020].
* ↑ «Fundación Docomomo Ibérico» (en espanyol europeu). [Consulta: 3 maig 2020].
* ↑ Agrupació d'arquitectes per a la defensa i la intervenció del patrimoni protegit. 1996-2006. Mirar enrere, anar endavant. Barcelona: COAC, abril 2012, p. 28.
* ↑ «Barcelona 1979 - 2004». [Consulta: 3 maig 2020].
* ↑ Puente, Moisés «Coleccionar Arquitectura». Sobre. Revista de la Universidad de Granada, 4-2019, pàg. 140.
* ↑ «El degà, nomenat nou President de l'ITeC | Col·legi d'Enginyers Tècnics d'Obres Públiques de Catalunya». Arxivat de l'original el 2024-03-13. [Consulta: 13 març 2024].
* ↑ «Fundació Bunka. Memòria 2022». Fundació Bunka, 2023. [Consulta: 13 març 2024].
* ↑ Llinàs, José. Josep Llinás (en anglès). Whitney Library of Design, 1997, p.170. ISBN 978-0-8230-2563-3.
* ↑ «Arquitectura Catalana al Món». COAC. [Consulta: 3 maig 2020].
* ↑ «COSTASERRA ARQUITECTURA SL (CIF B63512321) - Informe de la empresa». [Consulta: 3 maig 2020].
* ↑ «EUROPEAN AWARD AADIPA of Intervention on Architectural Heritage - Archivo». [Consulta: 15 maig 2020].
* ↑ «Una casa oculta» (en castellà). La Vanguardia, 02-03-2008. [Consulta: 3 maig 2020].
* ↑ Solé, Eduard. «El Home Styling según Gidlööf» (en castellà), 26-07-2017. [Consulta: 3 maig 2020].
* ↑ «Todos los finalistas de los Premios Delta de diseño industrial 2012» (en espanyol europeu), 11-06-2012. [Consulta: 15 maig 2020].
* ↑ «Así es la casa OV en Tárrega.» (en castellà), 02-07-2013. [Consulta: 15 maig 2020].
* ↑ «El arquitecto Guim Costa rehabilita una humilde casa de pescadores en L'Escala, Girona.» (en castellà), 19-11-2013. [Consulta: 15 maig 2020].
* ↑ «Casa Thomsen en el Mediterráneo» (en castellà), 21-12-2015. [Consulta: 15 maig 2020].
* ↑ Sep 28; Espacios, 2019 |. «Oficinas eDreams, proyecto de Costa Casalmiglia» (en castellà), 28-09-2019. [Consulta: 15 maig 2020].
* ↑ «Arquitectrua catalana en la India, Costa Calsamiglia en Bangalore | COL·LEGI D'ARQUITECTES DE CATALUNYA». [Consulta: 15 maig 2020].
* ↑ Costa, Guim; Curtis, William J. R.; Montaner, Josep Maria; Serrats, Eva. Barcelona 1992-2004. Barcelona: Gustavo Gili, 2004. ISBN 978-84-252-1884-2.